เป็นร้านที่ผมไปทานตั้งแต่เปิดร้านใหม่ๆ เพราะปกติผมเป็นคนที่ชอบทานข้าวญี่ปุ่นแล้วก็เคยไปทานร้านประเภท Sushi Roll ตอนเรียนอยู่ที่อเมริกา 

โดยส่วนตัวผม ผมว่าข้าวปั้นอย่างนี้เป็น Japanese Fusion ในยุคแรกๆเลย เพราะการปรับเมนูจาก ซาซิมิ หรือ ซูชิ ให้มีลูกเล่น รสชาติหลากหลายขึ้น หลายร้านก็ประยุกต์กันไปตามสูตรและเทคนิค รวมทั้งความสร้างสรรค์ของตัวเชฟ

ส่วนร้านข้าวปั้นนี้ เป็นเหมือนร้านที่จะแหวกออกจากร้านอาหารเชนใหญ่ๆ เพราะร้านใหญ่จะมีเมนูหลากหลายตามรูปแบบร้านญี่ปุนในประเทศไทย ต่างกับร้านในญี่ปุ่นที่เน้นขายอย่างใดอย่างหนึ่งไปเลย ถ้าตกลงกันไม่ได้ต้องแยกกันไปกินคนละร้าน ไม่เหมือนเมืองไทยร้านเดียวครบ แต่ร้านนี้ก็มีเมนูมากพอสมควรเหมือนกัน

แต่ที่แนะนำก็คือพวก Maki ต่างๆ  จานที่โดดเด่นที่สุดคือ Fire Dragon มีทั้งความหวานของปลาไหลย่าง ความมันของอโวคาโด้ และความเผ็ดสอดไส้ด้วยสอดเผ็ดภายใน ส่วนถ้าชอบกรุบๆหน่อยก็ Tiger Eye

ส่วนตัวรสชาติ ผมให้5ดาว แต่ที่ผมตัดไปดาวหนึ่ง เพราะแต่เดิมแรกๆผมสั่งอาหารมาผมก็ถ่ายรูปได้เหมือนรูปที่เอามาลง แต่มีครั้งนึงผมเอากล้องจะมาถ่ายรูปอาหาร กลับถูกบอกว่าถ่ายไม่ได้ ถ้าใช้มือถือถ่ายได้ ด้วยคำพูดผมเข้าใจแต่ด้วยกริยาท่าทาง เหมือนกับผมไปจารกรรมเมนูหรือ ไปสร้างบรรยากาศแย่ๆในร้าน เลยเสียความรู้สึกไปพักใหญ่ แต่ผมเป็นคนลืมง่าย (ขนาดลืมง่ายยังไปหักดาวเขาอีก >.<") เลยยังกลับไปทานอยู่บ่อยๆ 555

 

   